**MAKTABGACHA TA’LIM JISMONIY TARBIYA MASHG‘ULOTLARIDA HARAKATLI O‘YINLARNI O‘TKAZISHGA ZAMONAVIY YONDASHUV**

**Eshbayev Ximmat Ablakul o’g’li**

**Jismoniy madaniyat fakulteti o’qituvchisi**

**Jizzax davlat pedagogika universiteti**

**Annotatsiya:** Yosh avlodni har tomonlama kamol topishida jismoniy tarbiya mashg‘ulotlarida harakatli o‘yinlarni to‘g‘ri tashkillashtirish va tarkib toptirish, bolalarning bo‘sh vaqtini tashkil etish, sport bilan shug‘ullantirish, turli harakatli o‘yinlarni o‘rgatish muhim ahamiyat kasb etadi.

**Kalit so‘zlar:** harakatli o’yinlar, maktabgacha ta’lim, gimnastika, “Ilk qadam”.

Hozirgi zamon talabi yosh avlodni barkamol, sog‘lom, chiniqqan, baquvvat, mehribon, sport mashqlarini sevadigan, mustaqil harakat qila oladigan etib tarbiyalash va eng muhimi, jamiyatda bolaning shaxs sifatida ijtimoiylashuvini shakllantirish jismoniy tarbiyaning muhim vazifalaridan hisoblanadi. Maktabgacha ta’lim tashkilotlarida bola kun davomida tetik, xushchaqchaq bo‘lishida, ijobiy emotsiyalarni tarbiyalashda harakatli o‘yinlar juda foydalidir. Bularni amalga oshirish uchun zamonaviy shart-sharoitlar yaratilmoqda. Hozirgi davrda O‘zbekistonda jismoniy tarbiyani yanada rivojlantirish uchun juda ko‘plab islohatlar olib borilmoqda. Jumladan O‘zbekiston Respublikasi Prezidenti Sh.Mirziyoevning tashabbusi bilan 2019 yil 8 maydagi “Maktabgacha ta’lim tizimini 2030 yilgacha rivojlantirish konsepsiyasi to‘g‘risida”gi PQ-4312- sonli qaroriga 1-ilovada ham maktabgacha ta’lim tashkilotlarida jismoniy tarbiyani rivojlantirish quyidagicha belgilangan: maktabgacha yoshdagi bolalarni intellektual, ahloqiy, estetik va jismoniy jihatdan har tomonlama rivojlantirish uchun shart-sharoitlarni yaratishda maktabgacha ta’lim tashkilotlarida ta’lim-tarbiya jarayonini tashkil etishning hamda maktabgacha ta’lim xizmatlarni zamonaviy usullarini tashkil etishni talab qiladi.

“Ilk qadam” davlat o‘quv dasturini keng joriy etish; bolalarni sog‘lom turmush tarzini yuritishga o‘rgatish, gimnastika va faol o‘yinlar bo‘yicha mashg‘ulotlar o‘tkazish orqali tarbiyalanuvchilarda jismoniy tarbiya mashg‘ulotlari va sportga qiziqish uyg‘otishni shakllantirish, jismonan sog‘lom o‘sib kelayotgan yosh avlodni tarbiyalash. Maktabgacha tarbiya yoshidagi bolalarni jismoniy rivojlanish ko‘rsatgichlari “Ilk qadam” dasturida belgilangan. Maktabgacha ta’lim tashkilotlarida bolalarni harakatli o‘yinlarga o‘rgatishni to‘g‘ri tashkillashtirish dasturga asoslangan holda olib borilishi lozim.

Maktabgacha yoshdagi bolalar rivojlanishiga qo‘yiladigan talablar

**Kichik soha:** Yirik motorika

**Talab:** Bola oʻz tana a’zolarini boshqaradi, maqsadli toʻgʻri harakatlanadi

**Kichik soha:** Mayda motorika

**Talab:** Bola oʻz tana a’zolarini boshqaradi, maqsadli toʻgʻri harakatlanadi

**Kichik soha:** Sensomotorika

**Talab:** Bola sezgi organlari yordamida oʻz harakatlarini boshqarishga qodir

**Jismoniy rivojlanish va sogʻlom turmush tarzini shakllanishi**

**Kichik soha:** Sogʻlom turmush tarzi va xavfsizlik

**Talab:** Bola sogʻliqni saqlash malakalarini namoyon qiladi, xavfsiz sogʻlom taom va hayot xavfsizligi qoidalari haqida tushunchaga ega.

Bolalarda harakat ko‘nikma va jismoniy sifatlarni rivojlantirishda yoshi, jinsi va jismoniy rivojlanish darajalariga e’tibor berish kerak. Agar jismoniy tarbiya mashg‘ulotlari vaqtida mashqlar noto‘g‘ri olib borilsa, bola organizmiga zarar yetkazish mumkin. Mashqlar to‘g‘ri tashkillashtirilsa, bolaga ijobiy kayfiyat bag‘ishlashi bilan birga ularda jismoniy sifatlar (kuchlilik, chaqqonlik, chidamlilik, egiluvchanlik) ham o‘z-o‘zidan shakllanib, rivojlanib boradi.

Harakatli o‘yinlar bolalarda chaqqonlikni talab etadi va estafeta o‘yinlarida yaxshi natija beradi. Bunday o‘yinlarni tashkillashtirishda tarbiyachidan katta mahorat talab etiladi. Kichik guruh bolalariga tarbiyachi o‘yinni o‘zi bajarib ko‘rsatib, o‘yinni boshidan oxirigacha tushuntirib beradi. O‘yinni albatta o‘zi boshqarib boradi. O‘yin bolalar oldin ham o‘ynagan tanish o‘yinlar bo‘lsa bolalar juda qiziqib o‘ynashadi.

O‘rta guruh bolalariga endi tarbiyachi kamdan kam xollarda boshlovchi vazifasini o‘taydi, chunki ular o‘yinni mustaqil tashkillashtira oladilar. Tarbiyachi bolalar o‘yinini kuzatib boradi va bolalarni boshlovchilik vazifasiga tanlashda ularning o‘ziga xos xususiyatlarini inobatga oladi. Yil davomida tarbiyachi bolalarni barchasini o‘yinda boshlovchilikka o‘rgatib boradi.

Katta va tayyorlov guruhi bolalari harakatli o‘yinlarni tashkil etishda ancha mustaqil bo‘lib qoladilar. Ushbu guruhdagi barcha bolalar harakatli o‘yinlarni mustaqil ravishda tashkil etish va o‘tkazishni o‘rganib olishga harakat qiladilar. Tarbiyachi bolalarga mustaqil ravishda o‘yin tanlashni taklif etish bilan, uning qoidalarini bayon etib berish, rollarini taqsimlab chiqish, natijalarni yakunlash singari ishlarni bajarishni taklif etib, bolalarni bunday tashkilotchilikka aniq maqsadni qo‘llagan holda o‘rgatib borishi kerak. Tarbiyachi bolalarni o‘yin vaqtidagi ijodiy sifatlarini rag‘batlantiradi, ularni o‘yinga yangi siljish harakatlari joriy etish, o‘yin qoidalarini o‘zgartirish singari yo‘llar bilan o‘yinning yangi-yangi ko‘rinishlarini yaratishga bolalar e’tiborini qaratadi.

**Foydalanilgan adabiyotlar:**

1.O‘zbekiston Respublikasi maktabgacha ta’lim tizimini 2030 yilgacha rivojlantirish konsepsiyasi. –T., 2019 yil, 8 may, PQ-4312-son.

2.T.S.Usmonxo‘jaev, I.I.Burnashev, H.A.Meliev, B.B.Qipchoqov. 500 harakatli o‘yinlar. Bekinmachoq. –T.: Plyus, 2010.

3.M.X.Tadjiev, S.I.Xusanxodjaeva. Maktabgacha yoshdagi bolalar jismoniy tarbiya nazariyasi va metodikasi. –T.: Iqtisod-moliya, 2017.

4.«Ilk qadam» Maktabgacha ta’lim muassasasining Davlat o‘quv dasturi. –T., 2018.